Baie van ons mense weet dit nie meer nie en baie wil dit ook nie weet nie. Maar op 17 Januarie 1893 is daar in Burgersdorp die eerste Taalmonument opgerig. Hierdie monument was 'n mylpaal in ons taalgeskiedenis.
En vandag? Vandag is Nederlands vir ons 'n vreemde taal. Engels, dit is ons taal! En Afrikaans? Die taal wat Nederlands moes vervang. Die taal sterf 'n vinnige dood. Hy is te klein. Hy kan ons nie kultureel voed nie.
Om hierdie oorwinning te vier, is daar op 26 en 27 Junie 1882 te Burgersdorp fees gevier. 'n Reuse steen van 5 meter lank is voor die NG kerk neergelê waarop Jotham Joubert gestaan en die feesrede gelewer het. Op die feesrede het hy Afrikaners opgeroep om saam te staan en toe te sien dat Nederlands ook erkenning moes kry in die geregshowe. Ook het hy die gedagte geopper om 'n taalmonument op te rig en geld begin insamel. Op 17 en 18 Januarie 1893 is hierdie pragtige monument onthul. Die monument bestaan uit 'n beeld van 'n vrou: Sy personifiseer ons moedertaal Nederlands. Die vrou wys met haar vinger na 'n boek (blad) en daarop staan:"De Overwinning der Hollandsche Taal". By die onthulling van die monument was daar honderde Afrikaners aanwesig. Onze Jan Hofmeyr en S.J. du Toit het nasionalistiese toesprake gelewer waar ons taal geprys was.
Kom mense, kom ons neem Nederlands se hand. 'n Mens versmyt nie jou erfgoed nie. Jy pas dit op. Jy hou dit in stand!